2. ลักษณะการประกอบธุรกิจ

2.  

2.1 ประวัติความเป็นมาการเปลี่ยนแปลงและพัฒนาการที่สำคัญ

บริษัทฯ เป็นผู้นำด้านการผลิต BOPP Film รายแรกในประเทศไทย และ Polyester Film
รายแรกใน เอเชี่ยนคันทรี่ ในปี 2550 บริษัทฯ มีกำลังการผลิต BOPP Film 100,000 ตัน/ปี
Polyester Film 3,500 ตัน/ปี และ CPP Film 3,500 ตัน/ปี Metallized Film 7000
ตัน/ปี โดยมีเป้าหมายในปี 2551 ในการเพิ่มกำลังการผลิต BOPP Film อีก 15,000 ตัน/ปี
เพื่อรองรับความต้องการของตลาดที่เพิ่มขึ้นโดยการ De-bottleneck สายการผลิต BOPP ที่ 1-4
คาดว่าสายการผลิตสุดท้ายจะ De-bottleneck แล้วเสร็จ ภายในสิ้นปี 2551นี้

ยอดขายของบริษัทฯ ได้เพิ่มขึ้นจากประมาณ 5,000 ล้านบาทเป็น 6,000 ล้านบาท ในปี 2550
คาดว่ายอดขายของบริษัทฯ จะเพิ่มขึ้นเป็น 7,000 ล้านบาทในปี 2551 และ 8,000 ล้านบาท
หลังจากที่บริษัทฯ เสร็จสิ้น De-bottleneck สายการผลิต BOPP Film ทั้ง 4 Line
การผลิตตั้งแต่ปี 2552 เป็นต้นไป

2.2 ภาพรวมการประกอบธุรกิจของ บริษัทฯ บริษัทย่อย และบริษัทร่วม

ปัจจุบัน บี.โอ.พี.พี. ฟิล์ม แบ่งเป็น 2 ตลาด คือ ตลาดทั่วไป Commodity Market จะใช้
บี.โอ.พี.พี. ฟิล์ม เป็นสินค้าปัจจัยพื้นฐานทั่วไป (Commodity Product)
ซึ่งมีสัดส่วนความต้องการทั่วโลกประมาณ 4.5 ล้านตันต่อปีคิดเป็นร้อยละ 80 ของตลาด
บี.โอ.พี.พี. ฟิล์ม ทั้งหมดและตลาดเฉพาะเจาะจง (Specialty Market) จะใช้ บี.โอ.พี.พี.
ฟิล์ม ประเภท Specialty Film ต่าง ๆ ที่บริษัทฯ ผลิต ประมาณ 10 ประเภท ดังรายละเอียด
ของลักษณะผลิตภัณฑ์หรือบริการ บี.โอ.พี.พี. ฟิล์ม มีอัตราการเจริญเติบโตโดยเฉลี่ยร้อยละ 8-10
ในช่วง 3-4 ปีที่ผ่านมาเทียบกับอัตราการเจริญเติบโตของโลกที่ร้อยละ 3 – 4 แสดงว่า
บี.โอ.พี.พี. ฟิล์ม
ยังคงเป็นสินค้าซึ่งมีศักยภาพที่จะขยายตัวในอนาคตสูงกว่าการเจริญเติบโตของมูลค่าผลิตภัณฑ์มวลรวมของโลก
(GDP) โดยมีประเทศในแถบเอเชีย ยกเว้นประเทศญี่ปุ่นมีอัตราการเจริญเติบโตร้อยละ 10 -12
และสาธารณรัฐประชาธิปไตยประชาชนจีนมีอัตราการบริโภคเพิ่มขึ้นสูงสุดประมาณร้อยละ 15 – 20
ขณะที่ประเทศที่เจริญแล้วเช่น ประเทศสหรัฐอเมริกา ยุโรปตะวันตก ญี่ปุ่น ออสเตรเลีย นิวซีแลนด์
ซึ่งมีอัตราการบริโภคต่อหัวต่อคนประมาณ 2 – 3 กิโลกรัมต่อปี
จะมีอัตราการบริโภคเพิ่มขึ้นเพียงร้อยละ 3 – 4 ตาม GDP เท่านั้น
นอกจากประเทศในเอเซียยกเว้นญี่ปุ่น อัฟริกาใต้และอเมริกาใต้
ก็มีอัตราการเจริญเติบโตมากกว่าร้อยละ 10 เช่นกัน

ปัจจุบัน บี.โอ.พี.พี. ฟิล์ม นอกจากจะเจริญเติบโตตามจำนวนประชากรที่เพิ่มขึ้นร้อยละ 3 – 4
ต่อปี แล้วยังถูกใช้เป็นวัสดุทดแทนวัสดุอื่น ๆ เช่น ทดแทน Cellophane, PVC Sheet
และกระดาษเป็นต้น โดยเฉพาะ Cellophane
และกระดาษซึ่งทำจากเยื่อไม้ทำให้มีการทำลายป่าไม้จำนวนมากซึ่งทำลายสิ่งแวดล้อม
ทำให้รัฐบาลประเทศต่าง ๆ ทั่วโลกต้องออกกฎหมายห้ามทำลายป่าไม้
นอกจากการปลูกสวนเกษตรและตัดไม้ที่ปลูกเองเพื่อใช้เยื่อไม้ ทำให้ต้นทุนการผลิตเยื่อไม้สูงขึ้นมาก
ส่งผลให้ Cellophane และกระดาษมีราคาสูงมาก เช่นกัน บี.โอ.พี.พี. ฟิล์ม จึงถูกนำมาทดแทน
กระดาษแก้วและกระดาษมากขึ้นเรื่อย ๆ เช่นในปัจจุบัน บี.โอ.พี.พี. ฟิล์ม (ประเภท Commodity
Product) ได้ทดแทนกระดาษแก้วแล้วเกือบร้อยละร้อยคิดเป็นจำนวนตันมากกว่าหนึ่งล้านตันต่อปี
และบี.โอ.พี.พี. ฟิล์ม Specialty Film ใช้แทนกระดาษเขียนแบบประเภท Graphic Art และ
Shopping Bag เพิ่มขึ้นคิดเป็นจำนวนมากกว่า 500,000 ตัน/ปี และมีแนวโน้มจะใช้เพิ่มขึ้นเรื่อย
ๆ เพราะมีคุณสมบัติที่ดีกว่าในการป้องกันน้ำ และคงทนถาวรกว่าโดยที่มีราคาถูกกว่า
นอกจากนี้บี.โอ.พี.พี. ฟิล์ม ยังถูกนำมาใช้ในการเคลือบกระดาษสำหรับ
โปสเตอร์และหนังสือที่มีราคาแพงและนำมาเคลือบผิววัสดุก่อสร้าง เช่น แผ่นเหล็กไร้สนิม
ยิปซั่มบอร์ด เพื่อป้องกันรอยขีดข่วนหรือเปื้อนก่อนส่งงาน จากเหตุผลดังกล่าวข้างต้นทำให้ตลาด
Bopp Film คงมีการเจริญเติบโตในระดับสูงที่ร้อยละ 8 -10 ต่อปีต่อไปในทศวรรษหน้านี้

ในกลางปี 2550 ที่ผ่านมาอุตสาหกรรม บี.โอ.พี.พี. ฟิล์มทั่วโลก
มีความสมดุลย์ด้านอุปทานและอุปสงค์มากขึ้น ที่ระดับ 5.5 ล้านตัน/ปี เนื่องจาก
ภาวะการถดถอยของอุตสาหกรรมนี้ทำให้มีผู้ผลิตปิดกิจการไปมากกว่า 30
รายทำให้อุปทานลดลงมากกว่า 500,000 ตัน/ปี อุปสงค์และอุปทานจึงเริ่มสมดุลขึ้นตั้งแต่กลางปี
2550 ที่ผ่านมาส่งผลให้บริษัทสามารถปรับราคาขาย บี.โอ.พี.พี. ฟิล์ม
ได้ตามผลกระทบที่ได้รับจากเม็ดพลาสติก PP
ซึ่งเป็นวัตถุดิบหลักและยังคงราคาสูงอย่างต่อเนื่องตามราคาน้ำมันดิบ ซึ่งปัจจุบันได้ทะลุระดับ 105
เหรียญสหรัฐต่อบาร์เรลแล้ว ทำให้ราคา PP ปรับตัวสูงขึ้นถึงระดับ 1,600 เหรียญสหรัฐ /
ตันตั้งแต่ต้นปี 2551 เป็นต้นมา

ผลการดำเนินงานของบริษัทฯ ตั้งแต่กลางปี 2550
เป็นต้นมาเริ่มแสดงกำไรจากการดำเนินงานตามวัฎจักรขาขึ้นของอุตสาหกรรม บี.โอ.พี.พี. ฟิล์ม
โดยบริษัทฯ มีผลกำไรจากการดำเนินงานในไตรมาสที่ 3 ปี 2550 จำนวน 102 ล้านบาท
และกำไรในไตรมาสที่ 4 ปี 2550 อีก 220 ล้านบาท ทำให้บริษัทฯ มีกำไรในปี 2550 จำนวน
322 ล้านบาท ซึ่งได้แสดงไว้ในงบการเงินรวมและงบการเงินเฉพาะบริษัทของบริษัทฯ แล้ว

ปัจจุบันบริษัทฯ มีนโยบายที่จะเป็นการพัฒนาผลิตภัณฑ์ใหม่ซึ่งเป็น Specialty Film เท่านั้น
เนื่องจาก Specialty Film เท่านั้น เนื่องจาก Specialty Film เท่านั้น มี Product
Margin ที่สูงกว่า Commodity มาก เพื่อช่วยบริษัทฯ มีผลประกอบการที่ดีขึ้นในระยะยาว
ทั้งในช่วงวัฎจักรขาขึ้นและวัฏจักรขาลง ซึ่งจะเป็นหนทางอยู่รอดในระยะยาวของบริษัทฯ
ในธุรกิจนี้ต่อไป

ปัจจุบันบริษัท ประสบความสำเร็จเป็นอย่างสูงในตลาด Specialty Film
โดยเพิ่มสัดส่วนการตลาดจากร้อยละ 10-15 ในช่วงปี 2547 – 2549 เป็นร้อยละ 25 ในปี 2550
และตั้งเป้าหมายจะเพิ่มเป็นร้อยละ 30 ของยอดขายรวมในปี 2551 นี้ Specialty Film
ของบริษัทฯ มีคู่แข่งขันที่สำคัญคือผู้ผลิตในประเทศสหรัฐอเมริกา
ประเทศกลุ่มยุโรปตะวันตกและญี่ปุ่นแต่ประเทศเหล่านี้มีต้นทุนการผลิตสูงกว่าต้นทุนการผลิตของบริษัทฯ
มาก บริษัทฯ จึงประสบความสำเร็จในการขยายตลาดไปยังประเทศต่าง ๆ ทั่วโลกมากกว่า 50
ประเทศ ขณะที่กำลังการผลิตร้อยละ 70-75 ที่เหลืออยู่ เน้นการผลิต Commodity Film
ที่มีมาตรฐานสูงและจะขายในลูกค้าที่คำนึงถึงมาตรฐานสินค้าที่สูงและยินดีจ่ายราคา Premium
เท่านั้น

จากวัฏจักรขาขึ้นตั้งแต่กลางปี 2550 เป็นต้นมา บริษัทฯ
ได้ผลิตเต็มกำลังการผลิตตลอดมาโดยมีคำสั่งซื้อมากกว่าความสามารถในการผลิตทำให้บริษัทฯ
ตัดสินใจในการเพิ่มกำลังการผลิต บี.โอ.พี.พี. ฟิล์ม อีก 15,000 ตันต่อปี โดยการ Rebottle –
neck สายการผลิตที่ 1 – สายการผลิตที่ 4 (โดยใช้กระแสเงินสดจากผลการดำเนินงาน)
โดยได้ทยอยทำทุกไตรมาสและจะเสร็จสิ้น ภายในสิ้นปี 2551 นี้
เพื่อรองรับความต้องการของตลาดที่เพิ่มขึ้น และภาระขาดแคลน บี.โอ.พี.พี. ฟิล์ม ในช่วง 2 – 3
ปี ข้างหน้านี้ซึ่งปัจจุบันนี้ จากผลการศึกษาของบริษัทฯ ผู้ผลิตฟิล์ม รายใหญ่ของโลกได้ยืนยันว่า
บี.โอ.พี.พี. ฟิล์ม จะขาดแคลนประมาณ 500,000 ตัน/ปี ในช่วงระยะเวลา 2 – 3 ปีข้างหน้านี้
เนื่องจากผู้ผลิต บี.โอ.พี.พี. ฟิล์ม ในปัจจุบันมีความระมัดระวัง
ในการลงทุนเพิ่มกำลังการผลิตมากขึ้นเพื่อมิให้ต้องเผชิญหน้ากับภาวะ บี.โอ.พี.พี. ฟิล์ม
ล้นตลาดดังเช่นในช่วงปี 2547 – 2549 ที่ผ่านมาอีก
ประกอบกับสถาบันการเงินก็มีความระมัดระวังในการปล่อยเงินกู้ให้กับธุรกิจนี้
เนื่องจากภาวะขาดทุนของผู้ผลิตโดยรวมในช่วง 2 - 3 ปีที่ผ่านมา

บริษัท ไทยคอปเปอร์ อินดัสตรี่ จำกัด (มหาชน)

สำหรับการลงทุนในบริษัท ไทยคอปเปอร์ อินดัสตรี่ จำกัด (มหาชน) (ไทยคอปเปอร์)
ประกอบธุรกิจถลุงแร่ทองแดง ผลิตและจำหน่ายทองแดงแผ่นบริสุทธิ์และผลิตภัณฑ์พลอยได้
มีโรงงานตั้งอยู่ที่ 9 หมู่ที่ 8 ถนนมาบข่าปลวกแดง ตำบลมาบข่า กิ่งอำเภอนิคมพัฒนา จังหวัดระยอง
ปัจจุบันบริษัท ไทยฟิล์มอินดัสตรี่ จำกัด (มหาชน) ถือหุ้นอยู่ 1,519 ล้านบาท และไทยคอปเปอร์
ได้ดำเนินการเชิงพาณิชย์แล้ว ตั้งแต่เดือน กันยายน 2547 เป็นต้นมา
จนกระทั่งผู้ว่าราชการจังหวัดระยองได้ออกคำสั่งให้ปิดโรงงาน ไทยคอปเปอร์
ในส่วนโรงหลอมทองแดง เนื่องจากความเข้าใจคลาดเคลื่อนในมาตรฐานสิ่งแวดล้อม
โดยถือการร้องเรียนจากผู้อยู่อาศัยใกล้เคียงส่วนน้อยเป็นบรรทัดฐาน ตั้งแต่วันที่ 16 กุมภาพันธ์
2550 ที่ผ่านมา และมีหนังสือแจ้งให้เปิดดำเนินการทดลองเครื่องเป็นการชั่วคราวได้ตั้งแต่วันที่ 1
เมษายน 2550 เป็นต้นไปอีกครั้งหนึ่ง
ทำให้สื่อมวลชนทั้งภายในประเทศและต่างประเทศออกข่าวว่าโรงงานถูกสั่งปิดเพราะปัญหาสิ่งแวดล้อม
ข่าวดังกล่าวทำให้สถาบันการเงินต่างประเทศ เลื่อนการพิจารณาเงินทุนหมุนเวียนเพิ่มเติมสำหรับ
ไทยคอปเปอร์ รวมทั้งผู้ลงทุนรายเฉพาะเจาะจง PP (Private Placement)
ก็ได้ชะลอการตัดสินใจการลงทุนใน ไทยคอปเปอร์
ซึ่งสร้างความเสียหายให้กับแผนระดมทุนของไทยคอปเปอร์ ทำให้ไทยคอปเปอร์
ประสบปัญหาในการหาแหล่งเงินทุนเพิ่มเติมที่จะใช้ในการดำเนินงานเนื่องจากราคาทองแดงเพิ่มขึ้นจาก
5,500 เหรียญ/ตัน เป็น 8,000 เหรียญ/ตันหรือเพิ่มขึ้นประมาณ 45 %
อีกทั้งสถาบันการเงินภายในประเทศได้ระงับสินเชื่อที่ให้กับไทยคอปเปอร์ ตั้งแต่วันที่ 11 เมษายน
2550 ส่งผลให้ไทยคอปเปอร์ ต้องปิดการถลุงทองแดงบริสุทธิ์ ตั้งแต่วันที่ 19 เมษายน 2550
เนื่องจากขาดเงินทุนหมุนเวียนในการดำเนินกิจการต่อไป
จากการระงับวงเงินสินเชื่อของสถาบันการเงินในประเทศดังกล่าวแล้วข้างต้น

ปัจจุบันไทยคอปเปอร์
กำลังดำเนินการปรับโครงสร้างหนี้กับสถาบันการเงินภายในประเทศและบรรษัทบริหารสินทรัพย์ไทย
เพื่อหาข้อสรุปในการหาแหล่งเงินทุนให้เพียงพอกับการดำเนินงานของไทยคอปเปอร์และประสานงานกับหน่วยงานของรัฐเพื่อออกหนังสือหรือใบอนุญาตให้ไทยคอปเปอร์
ดำเนินการถลุงทองแดงบริสุทธิ์อย่างถาวรเพื่อสร้างความมั่นใจให้กับสถาบันการเงินทั้งในประเทศและต่างประเทศในการให้การสนับสนุนทางการเงินแก่ไทยคอปเปอร์ต่อไป

จากนโยบายการบริหารการเงินโดยวิธีการอนุรักษ์นิยม บริษัทฯ
ได้ตัดสินใจที่จะตั้งสำรองเงินลงทุนในบริษัทฯ TCI ซึ่งถือเป็นบริษัทร่วม จำนวน 1,555 ล้านบาท
ทั้งหมดภายในไตรมาสที่ 3 ของปี 2550
เนื่องจากบริษัทร่วมดังกล่าวมีปัญหาด้านเงินทุนหมุนเวียนส่งผลให้
ต้องหยุดผลิตและให้พนักงานออกเป็นจำนวนมาก โดยพิจารณาจากมูลค่าประเมินทรัพย์สินใหม่ของ
TCI ตามรายงานของผู้ประเมินอิสระฉบับวันที่ 28 กันยายน 2550 หากในกรณีที่ TCI
หาผู้ร่วมทุนใหม่ได้ตลอดจนเจรจาปรับโครงสร้างหนี้กับเจ้าหนี้แล้วเสร็จ
และสามารถดำเนินการเชิงพาณิชย์ได้อีกครั้งหนึ่ง บริษัทฯ จะพิจารณาทบทวนมูลค่าเงินลงทุน
ดังกล่าวพร้อมทั้งกลับรายการที่ได้สำรองด้อยค่าของเงินลงทุนดังกล่าวให้กลับมามีมูลค่าคงเหลือตามที่ได้ทำการประเมินราคาใหม่
ณ ขณะนั้นอีกครั้งหนึ่ง

บริษัท ริเวอร์ไซด์ทาวเวอร์ จำกัด (ริเวอร์ไซด์)

บริษัท ริเวอร์ไซด์ทาวเวอร์ จำกัด บริษัท ไทยฟิล์มอินดัสตรี่ จำกัด (มหาชน) ถือหุ้นอยู่ ร้อยละ
99.99999) เป็นโครงการคอนโดมิเนียม 32 ชั้น ริมแม่น้ำเจ้าพระยา ถนนพระราม 3
ซึ่งโครงการนี้ได้ดำเนินการก่อสร้างเสร็จสมบูรณ์ ได้จดทะเบียนนิติบุคคลอาคารชุดเรียบร้อยแล้ว
โดยเริ่มทยอยโอนได้ตั้งแต่เดือนกันยายน 2541 เป็นต้นมา และมีเป้าหมายที่จะปิดโครงการนี้
โอนเสร็จภายในปี 2555 ปัจจุบันมียูนิตที่ขายอยู่ประมาณ 49 ยูนิค
แต่บริษัทได้สำรองการด้วยค่าของอาคารชุดดังกล่าว เพิ่มเติมในปี 2550 อีก 36 ล้านบาท
เหลือต้นทุนในบัญชีของบริษัทฯ เพียง 404 ล้านบาท ทำให้บริษัทฯ
จะได้กำไรเพิ่มขึ้นเมื่อขายและปิดโครงการ เพราะราคาขายควรจะอยู่ในช่วง 12-15
ล้านบาท/ยูนิต ถือเป็นหลักการอนุรักษ์นิยม (Conservative Accting Practise) ซึ่งบริษัทฯ
ยึดถือปฏิบัติมาอีกกรณีหนึ่ง

โครงสร้างการถือหุ้นในกลุ่มบริษัทฯ

บริษัท สัดส่วนการถือหุ้น (ร้อยละ)

บริษัท ริเวอร์ไซด์ทาวเวอร์ จำกัด 99.993 มีกรรมการร่วมกัน

บริษัท ไทยคอปเปอร์ อินดัสตรี่ จำกัด (มหาชน) 18.96 มีกรรมการร่วมกัน

บริษัท เลควูดเรียลเอสเตท จำกัด 10.00 มีกรรมการร่วมกัน

บริษัท เลควูดคันทรีคลับ จำกัด 5.00 มีกรรมการร่วมกัน

บริษัทไทยน็อกซ์ สเตนเลส จำกัด (มหาชน) - มีกรรมการร่วมกัน

บริษัท พี เอ็ม กรุ๊ป จำกัด - มีกรรมการร่วมกัน

รายชื่อผู้ถือหุ้นของบริษัทไทยฟิล์มอินดัสตรี่ จำกัด (มหาชน)

+--------------------------------------+-------------------------------+
| รายชื่อผู้ถือหุ้น                           | วันปิดสมุดทะเบียน 13 กุมภาพันธ์ 2550 |
|                                      |                               |
|                                      | จำนวนหุ้นที่ถือ %                  |
+--------------------------------------+-------------------------------+
| 1.  กลุ่มนายประยุทธ มหากิจศิริ             | 754,536,430 70.85             |
|                                      |                               |
| 2.  ธนาคาร กรุงเทพ จำกัด (มหาชน)       | 52,191,276 4.90               |
|                                      |                               |
| 3.  นางปรียา สิทธิกล                    | 21,896,100 2.06               |
|                                      |                               |
| 4.  นายไพศาล แซ่ล่อ                    | 14,576,494 1.37               |
|                                      |                               |
| 5.  นายโรจน์ ลิ้มสวัสดิ์                   | 13,030,050 1.22               |
|                                      |                               |
| 6.  นายประยุทธ เอื้อวัฒนา                | 13,658,400 1.28               |
|                                      |                               |
| 7.  นายสุธี ลิ่มอติบูลย์                    | 11,900,058 1.12               |
|                                      |                               |
| 8.  นายนิรันดร์ ศรียงค์                   | 7,577,707 0.71                |
|                                      |                               |
| 9.  นายบพิธ ภัทรรังรอง                  | 6,840,000 0.64                |
|                                      |                               |
| 10. นายชัยยันต์ เอื้อวัฒนา                 | 5,680,000 0.53                |
+--------------------------------------+-------------------------------+

หมายเหตุ ผู้ถือหุ้นกลุ่มนายประยุทธ มหากิจศิริ ประกอบด้วย นายประยุทธ มหากิจศิริ, นางสุวิมล
มหากิจศิริ

นางสาวอุษณีย์ มหากิจศิริ, นายเฉลิมชัย มหากิจศิริ, นางสาวอุษณา มหากิจศิริ, นายประสาธน์
มหากิจศิริ

นายยงเกียรติ มหากิจศิริ, บริษัท พีเอ็ม กรุ๊ป จำกัด และบริษัท อีลิท ฟูด จำกัด

(ผู้ลงทุนสามารถดูข้อมูลผู้ถือหุ้นที่เป็นปัจจุบันได้จาก Website WWW.thaifilmind.com
ก่อนการประชุมผู้ถือหุ้นประจำปี)

2.3 โครงสร้างรายได้ที่เกิดจากขายผลิตภัณฑ์

  ----------------- ---------- -------- ---------- -------- ---------- --------
                    ปี2550               ปี2549               ปี2548      

                    (ล้านบาท)   %        (ล้านบาท)   %        (ล้านบาท)   %

  ในประเทศ :                                                           

  ฟิล์ม บี.โอ.พี.พี      1,292.24   22.09    1,133.76   23.75    1,127.61   23.22

  ฟิล์ม โพลีเอสเตอร์    70.44      1.20     73.31      1.54     85.71      1.76

  ฟิล์ม ซี.พี.พี         48.82      0.83     11.11      0.23     10.86      0.22

  ฟิล์ม เคลือบอลูมิเนียม  34.40      0.59     48.71      1.02     91.80      1.89

  รวมในประเทศ       1,445.90   24.71    1,266.89   26.54    1,315.98   27.09

  ต่างประเทศ :                                                          

  ฟิล์ม บี.โอ.พี.พี      4,119.84   70.41    3,211.49   67.29    3,256.07   67.03

  ฟิล์ม โพลีเอสเตอร์    118.76     2.03     54.20      1.14     55.35      1.14

  ฟิล์ม ซี.พี.พี         17.27      0.30     43.82      0.92     33.41      0.69

  ฟิล์ม เคลือบอลูมิเนียม  149.47     2.55     196.28     4.11     196.98     4.05

  รวมต่างประเทศ      4,405.34   75.29    3,505.79   73.46    3,541.81   72.91

  รวมทั้งหมด          5,851.24   100.00   4,772.68   100.00   4,857.79   100.00
  ----------------- ---------- -------- ---------- -------- ---------- --------

2.4 เป้าหมายการดำเนินธุรกิจ (Goal)

บริษัทฯ ได้ดำเนินการลงทุนเพื่อ De-bottleneck และ Modernize เครื่องจักร BOPP
สายการผลิตที่ 1-4 เมื่อแล้วเสร็จในช่วงปลายปี 2551 ต่อต้นปี 2552 จะทำให้บริษัทฯ
มีกำลังการผลิต BOPP เพิ่มขึ้นอีก 15,000 ตัน/ปี หรือมีกำลังการผลิต BOPP รวม 115,000
ตัน/ปี โดยมีสัดส่วนการส่งออกประมาณ 70-75 % และขายในประเทศประมาณ 25 -30 %